Zatvor Kylmäkoski u Finskoj.
Dom brojnih iznimno nasilnih zatvorenika.
Pucao sam u glavu bratovom ubojici.
…uzeo mi je nož iz džepa, a ja sam ga ubo u vrat.
Iza vrata ćelija glavnu riječ vode zatvorenici.
-Hoćeš i ti? -Ne, hvala.
Ludo.
Dobro je. Ide to. Dobro je.
-Je li ravno? -Da!
Kad se zatvorenici ogluše o pravila…
Onaj s najviše droge je kralj. Ne znam zašto.
…i pokažu imalo kajanja zbog nasilnih zločina…
Što ste mu učinili?
Pregazili smo ga autom.
Prostrijelili lukom.
…kako ih zatvor počinje reformirati?
Sljedeći ću tjedan provesti zaključan ovdje da to saznam.
Ali nisam prvi put iza rešetaka.
Ja sam Raphael Rowe.
Optužen sam za ubojstvo koje nisam počinio
i osuđen na doživotni zatvor bez uvjetne.
Dugih 12 godina dokazivao sam nevinost.
Sad putujem svijetom
da otkrijem kakav je doista život
u najstrožim zatvorima na svijetu.
NAJSTROŽI ZATVORI NA SVIJETU
Finska. Zemlja s jednom od najviših stopa ubojstava u Europi.
Često se kaže da je Finska najsretnija zemlja na svijetu,
ali ima mračnu stranu s visokom stopom nasilnog kriminala,
koje često čine muškarci na rubu društva,
potaknuti alkoholom i drogom.
Zatvorski sustav muku muči ne bi li se pobrinuo za te kriminalce.
Idem u zatvor Kylmäkoski na jugu Finske,
gdje ću provesti sljedeći tjedan.
Finci imaju napredan pristup kažnjavanju.
Većina zatvorenika radi za opće dobro
ili su u zatvorima otvorena tipa.
Samo najopasniji i najokorjeliji počinitelji
šalju se u zatvore zatvorena tipa poput ovoga u koji idem.
Ne znam što da očekujem.
Malo sam nervozan. Imam leptiriće u trbuhu.
Glavni cilj finskog zatvorskog režima
osobni su rast i razvoj zatvorenika,
a ne kazna.
Presudna stvar kod zatvora koji ih trebaju reformirati
jest da zatvorenici nisu obvezni uključiti se u rehabilitaciju.
Može li rehabilitacija zaista djelovati na najopasnije zatvorenike?
Jer ako se ne žele promijeniti, nikakav napredan sustav
i njegov liberalan pristup rehabilitaciji neće pomoći.
Pojedinac se mora htjeti promijeniti.
Ma koliko puta ovo učinio,
malo sam nervozan
zbog ljudi s kojima ću biti zatvoren.
PRVI DAN
Ovamo.
Stavite jaknu na stol.
Dat ću vam plastičnu vrećicu u koju ćete staviti svu odjeću.
-Dobro. -Spremit ćemo je.
Pa ćemo vam je vratiti.
Dobro.
Stavite unutra.
Pokažite mi… Da. Dobro.
Obucite majicu.
Dobro. I hlače.
Radi zaštite ljudskih prava zatvorenika,
Finska ne dopušta pretragu tjelesnih otvora.
Iako 90 % novih zatvorenika
ima problema s drogom, pretraga je površna.
Nađete li mnogo zabranjene robe pri ovom postupku?
Katkad. Droge ili…
Kakve droge pokušavaju unijeti?
Subutex.
Katkad netko pokuša prošvercati mobitel
ili nešto slično.
Subutex se koristi za liječenje ovisnosti,
ali i sam stvara ovisnost.
Gledajte u kameru.
Kad me obrade, vode me u moje krilo.
Nasilni prijestupnici ne odvajaju se od ostalih zatvorenika.
Odveli su me u krilo 2.1 s općom populacijom.
-Bit ću ovdje sam? -Da.
Što biste mi savjetovali glede ostalih zatvorenika?
Ne razgovarajte ni o čemu osobnom.
Budite razboriti.
S kakvim ću kriminalcima živjeti?
Na primjer, u ovom su bloku razni kriminalci.
Nasilnici, ubojice
i mnogi povezani s drogom.
-Dobro. Hvala. -Hvala.
Osamnaest zatvorenika smješteno je u 14 ćelija.
Neki ih moraju dijeliti.
Zajednički boravak i kuhinja pokriveni su nadzornim kamerama,
Njih motre čuvari u kontrolnoj sobi na kraju krila.
Ali u ćelijama nema kamera.
Sada sam sâm sa zatvorenicama.
Prvi dojmovi. Jako je tiho.
Sablasno je tiho.
U zatvorima nema velike buke,
nema galame i vike.
Naravno, kad si novi,
malo ćeš strepiti od svojih sustanara.
Oni će te nedvojbeno
htjeti odmjeriti čim izađeš iz ćelije.
Već sam prošao kraj dvojice krupnih tipova.
Zastrašujuć je već i njihov izgled.
Ali vidjet ću
što će mi se dogoditi u sljedećih sedam dana.
Zdravo. Predstavio bih se.
-Ja sam Raphael. -Toni.
-Toni? Drago mi je. -Da.
-Ja sam Fuzzy. -Fuzzy?
-Raphael. -Dobro došao.
-Hvala. Drago mi je. -Da.
-Da… -Mogu li upoznati ostale?
-Michael. -Bok. Michael?
-Da. -Bok. Raphael.
U redu. Dobro došao.
-Hvala. -Da.
Kako si? Ja sam Raphael.
-Ja sam Jani. -Drago mi je.
Imam tanjure i pribor za jelo. Dobro.
Da. Ovo ti treba kad dođeš.
-Dobro. -Vrati stvari…
Jani i veliki Toni djeluju prijateljski,
ali lako bi zastrašili nove zatvorenike,
pogotovo u ćelijama koje čuvari ne vide.
Daju li svima ovo?
-To je za… -Da.
-Dobro.
Recite mi kakva su pravila u bloku.
Samo budi svoj i ne zabadaj nos.
Kad netko dođe ovamo, ako se ne poznajemo,
pitam ga zašto je ovdje.
-Koji si zločin učinio? -Da. Naravno.
Zašto? Zašto je to važno?
Ako si seksualni…
-Seksualni prijestupnik. -Ili nešto… Pedofil.
Nokautirat će te.
Da. Odmah.
Je li tko glavni u ovom krilu?
Trebam li znati zaslužuje li tko više poštovanja od drugih?
Ne. Nema toga.
Gledaj svoja posla i budi svoj. Dovoljno je.
Da.
Idemo.
Toni, krupan tip. Mlad, ali krupan.
Ima autoritet, istetoviran.
On i Jani pozdravili su me, ali mislim,
ako im se ne svidiš na prvu,
svašta se može dogoditi.
Sam si u ćeliji. Čuvara više nema.
To je stalni podsjetnik
da nasilje može izbiti ovisno o nečijem raspoloženju.
DRUGI DAN
Ćelije se otključavaju u sedam sati.
Ova kaša nije najgore što bi ujutro mogao pojesti.
Ne, naravno.
Neki zatvorenici poput Janija imaju poslove i aktivnosti u zatvoru,
pa izlaze ranije.
Ostali ostaju u krilu.
Ne iskorištavaju ponuđene projekte.
Želim vidjeti bave li se čime konstruktivnim.
Među vama se osjećam kao žgoljo.
U teretani žele vidjeti od čega je sazdan novi zatvorenik.
Malo zagrijavanja.
Uživaj.
Dođi.
-Jedan. Pet puta. -Ne.
-Znaš tehniku? -Pa…
-Dobro. -Da?
Jako dobro. Pet puta.
Dobro. Još triput.
Dva.
Dobro. Jedan.
Da. Zadnji.
Malo gore. Dobro.
To ti je zagrijavanje?
Ne, to je malo zagrijavanje.
Čovječe.
Kolika je bila težina?
-Sada? Sedamdeset. -Sedamdeset?
-Da. -Koliko dižeš?
-Dvjesto dvadeset, mislim. -Isuse.
Dobro. Ide. Dobro je!
-Je li ravno? -Da!
Bravo.
Toni je zasad vrlo srdačan,
ali ne bih se volio zamjeriti njemu
ili njegovu cimeru Olliju.
To je jako teško. Gle, ne može ni hodati.
Kažu da su zajedno uhićeni
prije dvije godine nakon policijske potjere.
Što ste radili?
-Otmica. -Oteli ste nekoga?
Da. Utjerivali smo dug.
Utjerivači dugova?
Znači, zato si tako krupan.
Ne, to nije moj posao.
Dobro.
Dug se dugo nakupljao. Tip mi je rekao:
„Poljubi me u dupe. Neću ti platiti. Ti si jebeni šupak…”
Zašto nisi otišao na policiju?
-Većina bi to učinila, zar ne? -U policiju idem po putovnicu.
Samo zato.
Oteli ste ga iz njegove kuće?
Ne, iz kuće njegova prijatelja.
Pištoljem?
Da. Jesmo li imali pištolj?
-Možda. Možda ne. -Da.
Ne sjećam se. Prošle su dvije godine.
Samo me podsjeti da ništa ne posuđujem od tebe.
-Ne. -Ne želim ti ostati dužan.
Ako mi daš paketić keksa, odužit ću ti se za njih.
Dobro.
Ako zatvorenici ne rade ili ne idu u zatvorsku školu,
nakon sat vremena vraćaju se u krilo do kraja dana.
Čini se da su Toni i Olli alfe u krilu 2.1.
Želim saznati više o njihovoj prošlosti.
Ali Toni najprije želi razgovarati o svojoj reperskoj karijeri.
C8 Superman.
Jesi li to ti?
Da, C8 mi je umjetničko ime.
Što znači C8?
Kad to kažeš na finskom,
zvuči kao „poremećen”.
U spotovima svi mašu pravim oružjem
i pokazuju droge.
Ovo je svojevrsna parodija toga.
Znači, ovaj spot je sprdnja?
Ne tvrdim da sam gangster,
ali čak i ako jesi,
ne moraš to svima govoriti.
Katkad živim ispravno Ne da mi se bojati iluzija…
Toni tvrdi da nije gangster,
ali nasilna otmica koju su izveli
zaista je šokantan zločin.
Što ste mu učinili?
Što smo mu učinili?
Od svega pomalo.
Moramo li ulaziti u detalje?
Odveli smo ga u moju kuću u Tampereu.
Privezali smo mu ruke i noge
metalnim sponama za metalni stol.
Čekićem smo mu smrskali
zglobove prstiju, noge i stopala.
Pregazili smo ga autom,
prostrijelili ga lukom…
I tako.
Ali mislim da je najviše bilo psihičkog nasilja,
ponižavanja i podčinjavanja.
Zašto ste smatrali da je takvo mučenje
bilo potrebno?
Možda je uzrok kombinacija bijesa i uzbuđenja.
Tad nam se činilo
da to treba učiniti.
Toni i Olli bili su umiješani
u nešto tako ozbiljno kao što su otmica i mučenje.
Ostao sam pomalo zatečen manjkom kajanja.
Ne znam hvale li se
i pretvaraju da su face.
Dečki koje sam upoznao nisu pokazali iskreno kajanje.
Ne izravno. Ne još.
TREĆI DAN
Nakon puštanja zatvorenika u sedam ujutro
čuvari se povlače u svoju kontrolnu sobu.
Zatvorenici mogu odlučiti hoće li iskoristiti brojne prilike
za rad ili učenje koje zatvor pruža.
Jutros su neki ponovno odbili.
Što znači OG? Originalni gangster?
Da.
Boja dobro hvata?
Dosta dobro.
Ludo.
Hoćeš i ti?
-Tetovažu? -Da.
Ne, hvala.
Toni rabi uređaj za tetoviranje
izrađen od kemijske olovke i kontrolera za Xbox.
Odakle vam tinta?
Otopimo jednokratne britve
i uzmemo čađu.
Što bi se dogodilo da vas čuvari vide?
Izolacija.
-Budeš sam. -Izolacija.
Neće li čuvari primijetiti da imaš novu tetovažu?
Ima previše tetovaža.
Sumnjam da će primijetiti moju novu tetovažu.
Gotovo je. Da. Isključi aparat.
Posao obavljen?
Da.
Iako se čini da neki u 2.1 provode cijeli dan u ćelijama,
u ponudi su obrazovni programi,
a nešto više od polovice zatvorenika radi zatvorske poslove.
Neki nauče izrađivati nakit.
Danas ću se pridružiti kolegi iz krila Janiju.
-Kamo ideš? U radionicu? -Da.
Svaki dan ideš onamo?
Svaki dan.
Znao sam da Jani ima posao, ali iznenađen sam saznavši
da je postao stručnjak izrade tradicionalnih finskih sagova,
za što mu zatvor plaća 100 eura mjesečno.
Dođi. Radit ćemo nešto jednostavno.
-Za početak. Neka bude jednostavno. -Vrlo jednostavno.
Naučio je rabiti tkalački stan tijekom šest boravaka u zatvoru,
a mora odslužiti još dvije godine.
-Sad, promijeni. -Promjena.
S drugog…
-Na prvi? -Da.
-A onda?
Da, triput.
-Jak si, stari. -Hoću li pokidati stan?
Ne.
Ne mogu vjerovati da si toliko puta ulazio i izlazio odavde.
Zašto se vraćaš i izlaziš?
To je moj stil života.
Kako živiš vani?
Droga i nasilje.
-Droga i nasilje? -Da.
-Prodajem drogu. Znaš. -Da.
Uobičajeno sranje.
Koja ti je omiljena droga?
Kokain. Amfetamin.
Kokain i amfetamin.
Zašto si sad u zatvoru?
-Zbog nasilja. -Zbog nasilja?
-Da. -Što si učinio?
Ubo sam čovjeka u okršaju noževima.
Krivo mjesto, krivo vrijeme.
Ništa posebno. Krivo mjesto, krivo vrijeme.
Što se dogodilo tipu kojeg si ubo?
Hvala Bogu, nije mrtav.
To je dobar znak.
Pokazuješ da ti je žao.
Da.
Kad se ovo stavi naprijed, moraš ovako pomaknuti.
-Ovo zadržava oblik. -Dobro.
-Da ne ide ovako. -Dobro.
Čudno mi je što si više puta ulazio i izlazio odavde.
Rehabilitacija, pomaganje ljudima poput tebe…
Pomažu ti ako želiš njihovu pomoć.
Sve vrijeme imaš istu instruktoricu?
Da, ovdje je.
Sigurno vam je dosadilo gledati kako se stalno vraća.
Da, nadam se da se neće vratiti.
-Sad je sve posložio. -Da.
Čini se da imate dobar odnos.
Imamo dobar odnos. Razgovaramo o svemu.
Cure, droga, sve.
Dobro. Kako ti to pomaže?
Ne znam. Lijepo je razgovarati o tome.
Na odjelu je previše testosterona.
Da. Valjda.
Da.
Sad kad sam ovdje već dvije godine, osjećam napredak u glavi.
Ovo mi je poput terapije. Vidim da je moj rad sve bolji.
-Dobro. Ti završi. -Da.
Iako mu je za ovo trebalo više zatvorskih kazni,
čini se da Jani u svoj život napokon unosi pozitivne promjene.
Svakodnevni bijeg od mačističke kulture u krilu
također pomaže.
Cijelo krilo 2.1 na rubu je živaca.
Dobro. Stanite!
Čujem glasinu da je Toni napao novog zatvorenika,
koji je sad odveden u drugo krilo.
-Tek je došao u zatvor? -Da.
-I udario si ga? -Da.
U njegovoj ćeliji.
-Ušao si u njegovu ćeliju? -Da.
Dobro.
Zato što su posvuda kamere.
Dobro.
Zašto si ga udario?
Jer…
Cinkao me prije par godina.
U vezi s čime?
Drogom.
Ovo je bila tvoja osveta?
Da.
Ne mogu živjeti s takvim ljudima.
Prijatelji će mi se smijati ako se vratim kući i ništa ne učinim.
Koliko je teško ozlijeđen?
Ne znam.
Tonijev cimer Olli
također je bio u krilu kad se incident dogodio.
Toni mi je upravo govorio o…
Da.
Da, ali morao je.
-Je li? -Da.
-Čuvari ne znaju za to? -Ne.
Ne još.
-Misliš li da će im tko od njih reći? -Sumnjam.
Vidio sam kad je ušao u sobu s čuvarom.
Sumnjam da će išta reći.
-Da. -Kakva je okusa?
Jako je fino. Hvala lijepa.
-Hvala. -Nema frke.
Budući da čuvari nisu vidjeli što se dogodilo,
Toni prolazi nekažnjeno.
Ako zatvorenici poput Tonija
i dalje nasiljem rješavaju svoje probleme,
zapravo se ne mijenjaju.
ČETVRTI DAN
Dečki su bili zaključani cijelu noć.
Toni i Olli još nisu izašli iz ćelije.
Jani se po običaju vrzma uokolo.
Čini se da je uvijek pun energije.
Janijeva posvećenost zatvorskom programu rada
pomaže mu da se makne od droge i nasilja
i čini ga sretnijim.
Ali ne izvlači ga samo posao iz kreveta.
Svako jutro dobijem e-mail svoje djevojke.
A prvo prođe kroz ured?
-Kod čuvara? -Da.
Rekla je da upalim televizor
jer će ažurirati moj sportski kanal.
To ti je dugogodišnja djevojka?
Ne. Ovdje smo se upoznali.
Bio sam ovdje. Došla je na spoj naslijepo sa mnom.
Kako si je upoznao ovdje?
Moj prijatelj, kako da kažem…
-On vas je upoznao. -Upoznao nas je. Da.
Janijeva nova veza očito mu je dodatni poriv
da se drži programa rehabilitacije.
Ali nisu svi u krilu 2.1 ostvarili isti napredak kao on.
Donesite malo hrane. Jebeno sranje.
Ovo je hrana za pse.
Michael, kojemu to nije pravo ime, u ćeliji je do moje. Ima 18 godina.
Ne radi i mnogo vremena provodi sam u ćeliji.
Danas se doima zabrinut.
Nisam depresivan, ali, jebemu,
frustriran si tu u zatvoru i želiš se osjećati bolje.
Većina je jutros izašla na vježbu.
Zašto nisi izašao na svjež zrak
i to iskoristio
kao način da se riješiš napetosti…
Obično izlazim svaki dan.
Danas ti se baš i ne da?
Ne znam. Danas sam malo nemiran.
Ne mogu ostati ovdje.
-Oprosti, moram zapaliti. -U redu.
Michael često satima boravi u svojoj ćeliji.
Ne znam zbog čega je zatvoren i s kakvim se problemima nosi.
-Što ima? -Kako si?
Dobro.
Jesi li za razgovor?
Da. Super. Uđi.
Uđi na razgovor.
-Da uđem? Dobro. -Dobro došao.
Kako si sad? Onda ti nije bilo…
Dobro sam.
Zašto si u zatvoru? Zašto si ovdje?
Pobjegao sam iz doma za djecu
i otišao u Tampere.
Ondje sam bio beskućnik, drogirao se i tražio drogu.
U Tampereu su me dvojica 40-godišnjih narkomana
optužila da sam ukrao njihov speed.
Tip mi je rekao
da imam tri sekunde da vratim drogu
ili će mi razbiti zube palicom za bejzbol.
Nakon toga sam popizdio,
izvadio nož iz džepa i ubo ga u vrat.
Onda je došao drugi tip i gurnuo me.
Ovako je digao ruke.
Dvaput sam ga ubo,
ovdje i ovdje.
Ali bio si samo dijete.
Jesi li u zatvoru dobio pomoć
kako bi shvatio ozbiljnost
tako nasilnog zločina?
Bio sam kod rehabilitacijskog djelatnika
i psihologa, i da, pomoglo mi je.
Dolazi li ti u posjet itko od obitelji?
Kvragu. Prošlo je mnogo vremena otkad me itko posjetio.
Ne znam ni trebam li posjete. Dobro mi je ovdje.
Ovo je dobar blok. Ovdje je dobra grupa.
Tu imam prijatelje i lijepo je biti ovdje.
Jedna od žrtava tragično je preminula
zbog Michaelova nasilnog napada.
Zbog svoje dobi, Michael treba odslužiti
samo dvije i pol godine kazne zbog ubojstva.
Zatvorski sustav ima još samo nekoliko mjeseci
da radi s njim.
Svi zatvorenici zaključani su više od 14 sati dnevno,
no Michael često ostaje u ćeliji, čak i kad ima izbor,
te se čini vrlo izoliranim.
Osamnaestogodišnji klinac zbuksan je u ćeliju
u zatvoru za odrasle od 16.40
do sedam sati ujutro.
Je li to rehabilitacija? Je li to kazna?
I sâm sam to prošao.
Bio sam u ćeliji usred bijela dana.
To nanosi psihičku štetu.
Sad ga imaju. Moraju nešto učiniti s njim.
Bez obzira na to što je učinio
u tako ranoj dobi, još ga se može spasiti.
ZATVOR KYLMÄKOSKEN
PETI DAN
Još sam dva dana u zatvoru Kylmäkoski.
Naišao sam na zatvorenika koji je, baš poput Michaela,
činio nasilna djela dok je bio tinejdžer.
-Ja sam Raphael. -Ja sam Leif.
-Kako se zovete? Leif. -Leif.
Sad kad mu je gotovo 50 godina,
Leif se napokon obvezao programu
redovitog savjetovanja u zatvoru.
Koliko ste puta bili u zatvoru?
Jedanaest puta u Finskoj,
šest puta u Švedskoj,
dvaput u Danskoj i jednom u Norveškoj.
Leif kaže da je pripadnik finske zajednice Roma.
U zatvoru je proveo 23 godine,
osuđen je za više nasilnih zločina,
uključujući dva ubojstva.
Odrastao sam u ustanovama.
U zatvoru sam završio s 15 godina.
Onda su mi ubili brata. Ustrijelio sam ubojicu u glavu.
Iz osvete.
Što je vani poticalo vaše nasilje?
Ako postoji romska obitelj s kojom si u zavadi,
ako se ne izvučeš iz te situacije, može poći gadno po zlu.
Danas svi imaju pištolje.
Dogodi se iznenada. Odmah ti pokušaju oduzeti život.
Prije nisam želio pomoć.
Zašto sada, a ne prije?
Prije sam konzumirao mnogo teških droga.
Ali tijekom odsluživanja ove kazne
cijelo sam vrijeme
razgovarao s Hannom.
Otkako se Leif riješio droge,
redovito se sastaje s Hannom,
posebnom savjetnicom za nasilne prijestupnike.
Razmišljate li o tome kakvo bi mjesto
trebao biti idealni rehabilitacijski centar?
Kršćanski centar za odvikavanje bio bi najbolji.
-Radi malo duhovnosti. -Da.
Većina zatvorenika s kojima radite nasilnici su poput Leifa.
Za to su nasilje krivi droga ili alkohol?
Gotovo uvijek, ili…
Imali su vrlo težak život.
Imali su problema u obitelji, mnogi su bili kod udomitelja
ili smješteni po ustanovama
ili su zlostavljani u djetinjstvu.
Nitko ne živi normalnim životom pa odluči
da sad želi činiti zločine i tući ljude.
Hanna smatra da finski školski sustav
otuđuje neke mladiće.
Kad sam bila dijete 90-ih,
živo se sjećam
da su ti divlji, neposlušni dječaci
često bili disciplinirani.
Upadali su u nevolje. Omalovažavali su ih.
Mislim da finsko društvo
više voli mirno i staloženo ponašanje,
a sve osim toga smatra se remetilačkim.
Bio je to jasan znak da je ta osoba problematična.
Da. Moraju li zatvorenici sa sklonošću prema nasilju
posjećivati nekoga poput vas?
Dovoljno je zatvorenika koji ovamo dolaze dobrovoljno,
tako da je moj raspored pun tih ljudi.
Leife, kako vam pomaže sudjelovanje
na ovakvom sastanku?
S vama se može o svemu razgovarati.
Ne moram lagati o tome
kako se osjećam i s čime trebam pomoć.
Ovi su razgovori isključivo između vas i mene.
Čini se da Hanna sjajno radi,
ali ona je jedina zatvorska savjetnica.
Zatvorenici moraju odlučiti žele li tražiti njezinu pomoć.
Ovdje su zatočili te muškarce
i mogli bi im pokazati ili ih usmjeriti na pravi put.
Ja to ovdje ne vidim.
Ovdje rehabilitacija ovisi o zatvorenicima.
Oni moraju odlučiti o tome
jesu li se, po svom mišljenju, promijenili.
Ništa ih ne mijenja.
Leif i većina zatvorenika koje sam upoznao
kažu da je droga kriva za njihove nasilne zločine.
Želim saznati mogu li zatvorenici nabaviti
drogu u zatvoru.
Ako mogu, to će utjecati na njihovu mogućnost da se promijene.
Imaš velik utjecaj u krilu, zar ne?
Uživaš veliko poštovanje?
Uobičajeno.
Ako želim pušiti travu ili hoću amfetamine…
Je li ih lako unijeti?
-Da. -Je li?
Da. Želiš li?
Želim li?
Jesu li čuvari strogi što se tiče droge? Traže li je stalno?
Pretražuju li? Uvijek to pokušavaju zaustaviti?
Kad smo vani, u teretani. Onda.
Pretražuju ćelije kad vas nema?
Da.
Koje droge nađu? Koje se droge inače nalaze?
Inače ništa ne nađu.
-Ništa ne nađu? -Da.
Recimo, tri miligrama Subutexa.
Subutex je glavna droga?
Da, popularna finska zatvorska droga.
Dobro.
Kako djeluje? Nisam to uzimao.
Nije dobro. Prvi put je gadno.
Dva dana bude ti jako loše.
Ali nakon toga
dobiješ više energije i…
Primijeti se jer se ljudima jako smanje zjenice.
Da.
Dobro.
Znači, to je očit znak, male zjenice.
Da.
Kao i kod većine zatvora,
ilegalna droga u središtu je svađa
i zastrašivanja zatvorenika.
Jednom je zatvoreniku iz moga krila postalo tako loše
da je tražio premještaj u sigurnije krilo.
Kako si?
Jesi li za partiju?
-Naravno. Jednu. Da. -Mogu li uzeti ovaj reket?
Zove se Antti i sad je u zaštićenom krilu
radi vlastite sigurnosti.
Ali zatvorenici to zovu drukčije.
Dečki su mi rekli da je ovo krilo guštera.
-Znam da to nije… -Da, rabe tu riječ.
Što misle time?
Seksualni prijestupnici. Cinkaroši.
Zašto si ovdje?
Našao sam se u situaciji
da sam mogao pomoći tim dečkima oko droge, ali nisam.
Kako to misliš, pomoći im oko droge?
Imam bračne posjete.
Htjeli su da im pomognem oko toga,
da moja žena unese paket i slična sranja.
-Ne mogu je dovesti u takvu situaciju. -Ne.
Zvali su moju suprugu vani.
Tražili su da to učini, a ja to nisam znao.
Zato sam se jako naljutio na njih. Posvađali smo se. Morao sam otići.
Je li te bilo strah zbog pritiska kad su te smjestili u krilo 2.1?
Strah?
Naravno. Ti su dečki poput mene.
Mogu raditi što im padne na pamet.
Nemaju kočnica.
Želim jednom izaći. Nikoga ne želim ubiti.
I ne želim da me itko ovdje ubije.
Ali zatvori su bili drukčiji.
Danas
više nitko ne poštuje pravila.
Kao da izmišljaju pravila usput.
Onaj s najviše droge je kralj. Ne znam zašto.
Da.
Jedan od najvećih izazova zatvorskim vlastima
sprečavanje je unosa droge.
Ali kad unesete drogu u zatvor, stvorite crno tržište.
Stvara se i hijerarhija.
Oni koji kontroliraju drogu kontroliraju zatvor.
Zato mogu odlučivati. A to je izuzetno opasno.
ŠESTI DAN
Zadnji mi je dan u krilu 2.1.
-Kako si? Jesi li dobro? -Da.
Našao sam se s Janijem.
Ostale su mu još dvije godine zatvora, ali planira budućnost.
Od svih dečki u 2.1,
jedan je od najaktivnijih u rehabilitacijskom programu.
Zbilja me zanima,
jer mi se činiš kao drag tip,
što ćeš raditi kad izađeš?
Živjet ću s curom.
Imam posao i kuću. Sve je spremno.
-To je dobar znak. -Da. Jako dobar.
Sad je drukčije jer prije nije bilo ovako.
Za dva tjedna imam obiteljski sastanak.
-To ti je prvi obiteljski sastanak. -Da.
Bračni posjet. Da možete biti intimniji.
Da.
A onda za dva mjeseca imam prvi dopust.
Imaš se čemu radovati.
Mnogo dobrih stvari.
-Nadam se da će ti uspjeti. -Hvala.
Hvala, stari.
Janijeva veza, uz dobar plan nakon puštanja,
pomaže mu da ostane usredotočen na rehabilitaciju.
Toni izlazi za manje od mjesec dana.
Iako nije previše sudjelovao u zatvorskim programima,
zanima me je li ga zatvor promijenio.
Vidim da sam to što jesam.
Onakav sam kakav trebam biti.
Dobar sam prema dobrim ljudima, a zao prema zlim ljudima.
Ne mislim da sam punokrvni gangster.
Zgriješio sam jedan vikend, a sad sam zbog toga u zatvoru.
Što ćeš sada?
Cilj bi bio da ja i Olli
osnujemo i počnemo voditi posao.
Na ljeto ću postati otac.
Želim biti dobar tata svojoj djeci.
Želim se baviti glazbom kad za to budem imao vremena.
Ne namjeravam se vratiti ovamo.
Prema onom što sam vidio, mnogi se zatvorenici istinski promijene
tek nakon mnogo godina u zatvoru.
U Finskoj 57 % nasilnih prijestupnika
počini nove zločine unutar pet godina od puštanja.
Je li njihova filozofija prema kojoj zatvorenici
preuzimaju odgovornost za svoju rehabilitaciju doista ispravna?
Došao sam razgovarati s ravnateljem zatvora Harrijem Ramöm.
U ovom je zatvoru mnogo počinitelja ponavljača,
a rehabilitacija je važan element
smanjivanja novih prijestupa.
Neke dečke treba držati za ruku.
Kao upravitelj ovog zatvora,
što mislite, koliko dobro to funkcionira?
Ključno je što zatvorenike smatramo…
Ljude smatramo ljudima.
Polazimo od toga
da istinski pokušavamo rehabilitirati svakog zatvorenika.
Da mogu živjeti u društvu bez droge i kriminala.
Ako ste motivirani i želite rehabilitaciju,
zatvor Kylmäkoski i finski zatvorski sustav
dat će vam alate i priliku za to.
Ali ovisi o vama. Sve počinje od vas.
Kad biste nešto mogli uvesti,
da možete uvesti u zatvor nešto što bi pomoglo
rehabilitaciji i reformama koje nudite,
što bi to bilo?
Već dvije godine
imamo samo jednu savjetnicu za nasilnike.
Trebamo ih još dvoje ili troje.
Smatram da bi u zatvore trebalo uvesti
više projekata restorativne pravde.
U zatvoru ima droge.
Koliko je u ovom zatvoru teško
postići politiku nulte tolerancije kakvu biste voljeli imati?
Ne možemo ovaj zatvor učiniti nepropusnim.
Dvije su glavne stvari
koje utječu na ovaj problem.
Jedna je sprečavanje opskrbe,
zahvaljujući kontroli koju ovdje provodimo.
A druga je sprečavanje potražnje
kroz rehabilitaciju i radne aktivnosti.
Nudimo im to da razmišljaju i o drugim stvarima, a ne o drogi.
Držimo se svojih vrijednosti.
Poštovanje ljudskog dostojanstva,
pravda, vjera u sposobnost osobnog rasta i razvoja.
Mislim da mnogi zatvorenici
imaju iskrenu želju da se ostave droge i kriminala,
ali nije lako i za to morate biti jako motivirani.
-Mislio sam da trebate otići. -Ne, pustili ste me van.
Da. Puštam vas unutra.
Većina muškaraca ovdje višestruki su prijestupnici
za koje mnogi tvrde da zaslužuju zatvor.
Ali ne možete samo smjestiti zatvorenike, morate ih reformirati.
Neki se rehabilitiraju i ovdje se dobro radi.
No za najnasilnije počinitelje narkomane
zatvor mora činiti više.
Prijevod titlova: Tomislav Šimunić